Jelasin soal Dos maut median  dalam bahasa melayu dong

Dalam toksikologi, dos maut median (simbol: LD50, daripada istilah Bahasa Inggeris: Lethal dose, 50%, "dos maut, 50%"; LC50 – Lethal concentration, 50%, "kepekatan maut, 50%"; atau LCt50 - lethal concentration and time, "kepekatan dan masa maut, 50%") bagi sesuatu toksin, sinaran, atau patogen ialah dos yang diperlukan untuk membunuh separuh daripada anggota populasi teruji selepas jangka masa ujian tentu. Angka LD50 kerap digunakan sebagai penunjuk am bagi ketoksikan akut sesuatu bahan. Ujian ini dicipta oleh J.W. Trevan pada 1927. Istilah dos separuh maut kadang-kadang digunakan dengan erti sama, terutamanya dalam terjemahan daripada teks bahasa lain, tetapi juga boleh merujuk dos submaut; oleh sebab ketaksaan ini, ini selalunya dihindari. LD50 biasanya ditentukan dengan ujian terhadap haiwan seperti mencit makmal. Pada 2011, Pentadbiran Makanan dan Dadah Amerika Syarikat meluluskan kaedah alternatif kepada LD50 untuk pengujian dadah kosmetik BOTOX tanpa ujian haiwan.